Előbb bölcsész, majd orvosi diplomát szerzett. A szabadságharcig mint asszisztens dolgozott a Gellért-hegyi egyetemi csillagvizsgálóban. A szabadságharcot követően Münchenbe utazott, hazatérése után 1849-50-ben a József-ipartanodában a betűszámtan helyettes tanára, azután a pesti egyetemen a matematika helyettes, 1852-ben rendes tanára és bölcseletkari dékán volt. A főszámvevőszék felállításakor azonban az egyetem kötelékéből kilépett és ott tanácsossá lett. Poór Imrével közösen dolgozott az orvosi műszavak zsebszótárán.